مىسىر مەتبۇئاتلىرىدىن، مىسىردا يېقىنقى ئايلاردا تېررورلۇققا قارشى ئالاھىدە جىددىي ھالەت ئېلان قىلىپ، دۆلەت بىخەتەرلىكى تەكشۈرۈش خىزمەتلىرىنىڭ ۋاقتىنى ئۇزارتقانلىقى ۋە تەدبىرلىرىنى كۈچەيتكەنلىكى مەلۇم بولسىمۇ، ئەمما قاھىرە ساقچىلىرىنىڭ يېقىنقى بۇ ئىككى كۈندە باشلىغان تۇيۇقسىز تەكشۈرۈش ۋە تۇتقۇن قىلىش ھەرىكىتىدە پەقەتلا ئۇيغۇرلارنى نىشانلاۋاتقانلىقى، قاھىرەدىكى بىر ئۆزبېك كىشىنىڭ بايانلىرىدىن دەلىللەندى. ئۇنىڭ دېيىشىچە، ئاشخانىغا تۇيۇقسىز باستۇرۇپ كىرگەن ساقچىلار پەقەت ئۇيغۇرلارنىلا تەكشۈرۈپ، تۇتۇپ چىقىپ كەتكەن، ئۇلار بىلەن تەڭ ئولتۇرۇپ غىزالىنىۋاتقان قازاق، قىرغىز ۋە ئۆزبېكلەرگە چېقىلمىغان.
LOC: قاھىرە LOC: مىسىر